**Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” mērķis ir sadalīt 2020.gada finansējumu 8 720 490 *euro*. Noteikumu projektā plānotais finansējums ir paredzēts lopkopības un augkopības attīstībai, starptautiskai un savstarpējai sadarbībai, tirgus veicināšanai, dalībai nacionālās pārtikas kvalitātes shēmās un iepriekšējā gadā uzsākto atbalsta pasākumu izpildes finansēšanai.  Noteikumu projekta spēkā stāšanās laiks plānots līdz 2020.gada 21.februārim. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sagatavotais Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” (turpmāk – noteikumu projekts) attiecas uz dabas resursu, lauksaimnieciskās ražošanas un pārstrādes politikas jomu.  Pašlaik spēkā ir Ministru kabineta 2013.gada 17.decembra noteikumi Nr.1524 „Noteikumi par valsts atbalstu lauksaimniecībai” (turpmāk – noteikumi Nr.1524).  2020. gadam Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam subsīdiju veidā paredzētais finansējums ir 8 720 490 *euro*.  Ņemot vērā līdzšinējo pasākumu efektivitāti, valsts atbalsta līmeni un valsts ekonomisko situāciju, lauksaimniekiem valsts atbalsts ļoti būtisks ir jomās, kas stimulētu lauksaimnieka dzīvotspēju un konkurētspēju, tāpēc saskaņā ar noteikumu projekta 1. punktu pieejamais finansējums galvenokārt novirzīts šādiem pasākumiem:  1) lopkopības attīstībai – 6 104 019 *euro*;  2) augkopības attīstībai – 880 937 *euro*;  3) starptautiskai un savstarpējai sadarbībai – 520 512 *euro*;  4) tirgus veicināšanai – 384 782 *euro*;  5) pārtikas kvalitātes shēmām – 482 274 *euro*;  6) iepriekšējā gadā uzsākto atbalsta pasākumu izpildes finansēšanai – 347 966 *euro*.  2020. gadā uz atbalsta saņemšanu var pretendēt fiziska vai juridiska persona.  Salīdzinājumā ar 2019.gadu finansējums 2020.gadā ir palielināts šādiem pasākumiem:  1) ciltsdarba pasākumiem cūkkopības nozarē – par 57 193 *euro* salīdzinājumā ar 2019.gadā paredzēto finansējumu. 2019.gadā cūkkopības nozarē veidojās neizmantoti finanšu līdzekļi, tāpēc 2019.gada beigās šie līdzekļi (104 586 *euro*) tika pārdalīti citiem atbalsta pasākumiem. Tā kā noteikumu projektā cūkkopības nozarē atsevišķās pozīcijās paredzēts neliels atbalsta palielinājums par noteiktām darbībām (grozījumi noteikumu Nr.1524 45., 46. un 53.punktā), atbalsts 2020.gadā cūkkopības nozarei atkal ir palielināts;  2) lauksaimniecības dzīvnieku ģenētisko resursu saglabāšanai – par 4570 *euro*. 2019.gadā ģenētisko resursu saglabāšanas pasākumā veidojās neizmantoti finanšu līdzekļi, tāpēc 2019.gada beigās šie līdzekļi (4570 *euro*) tika pārdalīti citiem atbalsta pasākumiem. Tā kā Latvijai ir svarīgi saglabāt vietējās šķirnes, un šķirnes lauksaimniecības dzīvnieku audzētāju biedrības strādā pie šo šķirņu popularizēšanas, atbalsts 2020.gadā lauksaimniecības dzīvnieku ģenētisko resursu saglabāšanai atkal ir palielināts;  3) augkopības attīstībai:  a) par 6135 *euro* palielināts finansējums lauksaimniecības kultūraugu standartšķirņu novērtēšanai un par 27 108 *euro* – lauksaimniecībā un pārtikā izmantojamo augu ģenētisko resursu (genofonda) saglabāšanai. Finansējuma palielinājuma pamatojums minētajiem pasākumiem ir vienību skaita un izcenojuma palielināšana. Izcenojumi standartšķirņu novērtēšanai un augu ģenētisko resursu saglabāšanai nav mainīti kopš 2013.gada. Pašlaik ir palielinājušās dažādu resursu cenas un darbaspēka izmaksas, tādēļ bija nepieciešams palielināt izcenojumu par vienībām. Klāt nākušas arī kultūraugu sugas, kas tiek audzētas Latvijas teritorijā, tādēļ tās ir iekļautas atbalsta pasākumā;  b) par 226 809 *euro* palielināts finansējums selekcijas materiāla novērtēšanai integrēto un bioloģiskās lauksaimniecības kultūraugu audzēšanas tehnoloģiju ieviešanai (turpmāk – augu selekcija). Ņemot vērā straujās klimata pārmaiņas, pārtikas ilgtspējas un ražotāju konkurētspējas nodrošināšanai ir būtiski selekcionēt šķirnes, kas ir piemērotas klimata pārmaiņām, piemēram, ir ne vien sausumizturīgas, bet arī piemērotas tieši Latvijā raksturīgajām gaisa temperatūrām, augsnei u.c. faktoriem. Tāpat, ņemot vērā Eiropā pastāvošo tendenci augu aizsardzības līdzekļu lietošanas samazināšanā un bioloģiskās lauksaimniecības attīstībā, nepieciešams selekcionēt pret slimībām un kaitēkļiem izturīgas šķirnes.  Pašlaik nelielais novērtēšanas programmā iekļauto testējamo selekcijas materiāla vienību skaits nenodrošina efektīvu izlasi un nepieciešamo genotipu daudzveidību. Piešķirtais finansējums ļauj novērtēt tikai no 62 vienībām zirņiem līdz 542 vienībām ziemas kviešiem, bet vienas sugas selekcijas programmas uzturēšanai institūtos ik gadu tiek uzturēti vismaz 2000–4000 genotipi, kas ir īstā bāze perspektīvo selekcijas līniju atlasei un izvērtēšanai. Tāpat jāņem vērā, ka pilns šķirnes izveides cikls no hibrīdu izveidošanas līdz šķirnes reģistrācijai ilgst vismaz 10–15 gadus. 2019. gadā noteikumos Nr. 1524 apstiprinātais viena parauga izcenojums nav atbilstošs pašreizējām tirgus cenām, jo nav mainīts kopš 2011. gada. Ir būtiski kāpušas dažādu resursu izmaksas, piemēram, darba alga. Tā kā selekcijas procesā ir ļoti liels cilvēku darba stundu patēriņš (vismaz 65–75% no kopējām viena parauga izmaksām), darbaspēka izmaksu kāpums ir palielinājis novērtēšanas izmaksas vismaz par 38 %. Trūkstošā finansējuma dēļ speciālisti izvēlas pamest šo darbu, tādēļ augu selekcijas jomas dzīvotspējai ir vitāli svarīgi palielināt valsts atbalsta finansējumu.  Atbilstoši iepriekš minētajam precizēti noteikumu Nr.1524 45.un 47.pielikums. Kopumā finansējuma augkopības attīstībai 2020. gadā palielināts par 260 052 *euro*.  Salīdzinājumā ar 2019.gadu finansējums 2020.gadā ir samazināts šādiem pasākumiem:  1) biškopības nozares attīstībai – par 64 939 *euro*. 2019.gada beigās citos atbalsta pasākumos neizmantotais finansējums tika pārdalīts biškopības nozarei (65 939 *euro* apmērā), taču, ņemot vērā nepieciešamību palielināt finansējumu augu selekcijai, finansējums biškopības nozarei 2020.gadā ir attiecīgi samazināts;  2) lauku un lauksaimnieku biedrību un nodibinājumu savstarpējās sadarbības veicināšanai un dalībai starptautiskajās organizācijās atbilstoši Ministru kabineta 2019.gada 20. augusta sēdes protokola Nr.35 26.§ 15.punktam – par 94 206 *euro*. Ministru kabineta 2019.gada 20.augusta sēdē tika nolemts, ka finansējums 94 206 *euro* apmērā ir novirzāms lopkopības attīstībai. Zemkopības ministrija ir ņēmusi vērā minētajā sēdē nolemto, tomēr finansējuma sadalē ir ieviestas nelielas korekcijas, lai nodrošinātu to, ka valsts finansējums tiek izmantots mērķtiecīgi un tādā apmērā, kādā tas pašlaik ir nepieciešams attiecīgajās jomās. Lopkopības attīstībai paredzētais finansējums 2020.gadā nesasniedz plānoto 94 206 *euro* palielinājumu salīdzinājumā ar 2019.gadu, jo:  a) pasākumā “lopkopības attīstībai” jau 2019.gada beigās bija iespējams pārdalīt finansējumu starp apakšpasākumiem, tāpēc ka palika neizmantoti finanšu līdzekļi cūkkopības nozares ciltsdarba pasākumiem. Lielākajai daļai no šiem apakšpasākumiem, kuros tika palielināts finansējums, tas arī 2020.gadā tika saglabāts 2019.gada beigās piešķirtajā apmērā (ciltsdarba pasākumiem piensaimniecības nozarē, ciltsdarba pasākumiem netradicionālajās nozarēs, dzīvnieku līķu savākšanai, transportēšanai, pārstrādei un likvidēšanai), taču finansējums samazināts biškopības nozares attīstībai, jo nozarei paredzēts finansējums Latvijas biškopības programmā 2020.–2022.gadam (2020.gadā 415 000 *euro* apmērā);  b) izvērtējot prioritātes, 2020.gadā pieejamais finansējums no pasākuma “lauku un lauksaimnieku biedrību un nodibinājumu savstarpējās sadarbības veicināšanai un dalībai starptautiskajās organizācijās” tika pārdalīts augu selekcijai;  3) pārtikas kvalitātes shēmām – par 77 376 *euro*. Pretendenti, kas atbalstu saņem atbilstoši Komisijas 2014. gada 25. jūnija Regulai (EK) Nr. [702/2014](http://eur-lex.europa.eu/eli/reg/2014/702/oj/?locale=LV), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – regula Nr. 702/2014), to var saņemt tikai piecus gadus. Tādējādi daļa pretendentu 2020.gadā šo atbalstu vairs nevarēs saņemt, bet jaunu ražotāju skaits tik strauji nepalielinās, tāpēc prognozējams, ka atbalsta pretendentu loks samazināsies. Ņemot vērā iepriekšminēto un izvērtējot prioritātes, finansējums šim pasākumam 2020.gadā nav noteikts 2019.gada beigās noteiktajā apmērā (559 650 *euro*), bet ir samazināts par 77 376 *euro*.  4) 2019.gadā noslēgto līgumu izpildes finansējums – par 85 294 *euro* salīdzinājumā ar sākotnēji 2019.gadam piešķirto finansējumu. Noteikumi Nr.1524 papildināti ar tiesību normām, kas jāievēro, sniedzot atbalstu saskaņā regulu Nr. [702/2014](http://eur-lex.europa.eu/eli/reg/2014/702/oj/?locale=LV):noteikumi Nr.1524 papildināti ar 7.3.apakšpuktu, kurā noteikts, ka atbalstu neizmaksā pretendentam, uz kuru attiecas Eiropas Komisijas atgūšanas rīkojums;noteikumi Nr.1524 papildināti ar 191.1 punktu, kurā noteikts, ka atbalstu Latvijas lauksaimniecības un pārtikas sektora pārstāvniecības stendu organizēšanai starptautiskajās izstādēs piešķir saskaņā ar minētās regulas 24. pantu, kas nosaka atbalsta kritērijus lauksaimniecības produktu noieta veicināšanas pasākumiem;noteikumi Nr.1524 papildināti ar 217.1 punktu, kurā noteikts, ka produktu ražotājam, kas piedalās bioloģiskās lauksaimniecības shēmā, nacionālajā pārtikas kvalitātes shēmā un aizsargātu ģeogrāfiskās izcelsmes norāžu, cilmes vietas nosaukumu vai garantētu tradicionālo īpatnību shēmā, atbalstu piešķir saskaņā ar minētās regulas 20.pantu.Atbilstoši precizēts noteikumu 8.9.apakšpunkts, papildinot to ar atsaucēm uz noteikumu Nr.1524 punktiem, kas attiecas uz minētās regulas jomu. Noteikumu Nr.1524 8.5.2.apakšpunkts papildināts ar atsaucēm uz apakšpunktiem (221.12. un 222.2.apakšpunktu), kuros minētais atbalsts nedrīkst pārsniegt Komisijas 2013. gada 18. decembra Regulas (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) 1. panta 1. punktā noteikto atbalsta summu vienam vienotam uzņēmumam atbilstoši minētās regulas 2. panta 2. punktam.  Noteikumi Nr.1524 precizēti, iekļaujot arī ar citas būtiskas *de minimis* atbalsta normas (8.15.apakšpunkts, 8.2 punkts). Noteikumu Nr.1524 10.1 punkts papildināts ar citiem *de minimis* atbalsta piešķīrējiem, kas minēti šajos noteikumos.  Tāpat precizēti noteikumu 151.1 un 200.punkts, nosakot, ka Valsts augu aizsardzības dienestam un Agroresursu un ekonomikas institūtam, piešķirot atbalstu, ir jāievēro attiecīgās *de minimis* prasības. Tā kā Ministru kabinets 2018.gada beigās un 2019.gadā ir apstiprinājis jaunus noteikumus dzīvnieku audzēšanas un ciltsdarba jomā, tad noteikumos Nr.1524 ir precizētas atsauces uz attiecīgo noteikumu jomu, kā arī ciltsdarbā lietotie termini. Precizētas atsauces uz šādu jomu noteikumiem:attiecīgās sugas lauksaimniecības dzīvnieku pārraudzības un snieguma pārbaudes kārtību;lauksaimniecības un akvakultūras dzīvnieku, to ganāmpulku un novietņu reģistrēšanas un lauksaimniecības dzīvnieku apzīmēšanas kārtību;  1. liellopu, cūku, aitu, kazu un zirgu ciltsgrāmatas un krustojuma cūku ciltsreģistra kārtošanas noteikumiem; 2. liellopu, cūku, aitu, kazu un zirgu vaislinieku un to vaislas materiāla sertifikācijas kārtību.  Noteikumu projektā papildus terminam “pārraudzība” turpmāk lietots arī termins “snieguma pārbaude”, kas atbilst Dzīvnieku audzēšanas un ciltsdarba likumam un Ministru kabineta noteikumiem par attiecīgās lauksaimniecības dzīvnieku sugas pārraudzības un snieguma pārbaudes kārtību. Saskaņā ar dzīvnieku audzēšanas un ciltsdarba likumu pārraudzība ietver lauksaimniecības dzīvnieku produktivitātes pārbaudi, bet snieguma pārbaudes laikā papildus tiek novērtēts dzīvnieka eksterjers un citi dzīvnieka ģenētiskās kvalitātes noteikšanai nepieciešamie dati. Attiecībā uz ganāmpulkiem noteikumos Nr.1524 saglabāts termins “pārraudzības ganāmpulks”, un, tāpat kā līdz šim, atbalstu var saņemt par visiem ganāmpulkiem, kuros tiek veikta noteikumos Nr.1524 noteikto produktivitātes, eksterjera un citu datu uzskaite.Noteikumu projektā termins “ciltsdarba programma” aizstāts ar terminu “audzēšanas programma”, kā arī ar terminu “saglabāšanas programma” punktos, kuros ir runa par vietējām apdraudētām lauksaimniecības dzīvnieku šķirnēm. Minētie termini atbilst terminiem, ko lieto ciltsdarba un dzīvnieku audzēšanas jomas normatīvajos aktos.Noteikumu projektā atbilstoši Dzīvnieku audzēšanas un ciltsdarba likumā lietotajiem terminiem precizēts, ka atbalstu saņem šķirnes lauksaimniecības dzīvnieku audzētāju biedrības un krustojuma cūku audzētāju organizācijas (turpmāk – organizācijas).Noteikumu projektā precizēts termina “šķirnes saimniecība” skaidrojums. Pašlaik vairs nav spēkā normatīvie akti par šķirnes lauksaimniecības dzīvnieku audzēšanas saimniecības atbilstības kritērijiem un šķirnes lauksaimniecības dzīvnieku audzēšanas saimniecības statusa piešķiršanu un anulēšanu šķirnes saimniecību atzīšanas kritērijiem, tomēr attiecībā uz lielāko daļu lauksaimniecības dzīvnieku sugu termins “šķirnes saimniecība” ir saglabāts un ir būtisks ciltsdarbam. Šķirnes saimniecību atzīšanas kritēriji un kārtība ir noteikta organizācijas attiecīgās šķirnes audzēšanas programmās, kuras ir apstiprinājis Lauksaimniecības datu centrs. Lauksaimniecības datu centrā organizācijas iesniedz arī šķirnes saimniecību sarakstus atbilstoši Ministru kabineta 2018.gada 18.decembra noteikumiem Nr.796 “Šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtība, kā arī audzēšanas programmas apstiprināšanas kārtība”.Noteikumu Nr.1524 23.12., 38.12., 64.2.. 70.22. un 73.3.apakšpunktā ir precizēti samaksu apliecinošo dokumenti iesniegšanas termiņi, nosakot, ka dokumenti iesniedzami līdz nākamā gada 10.janvārim. Grozījumi izdarīti, lai atbalsta pretendenti pasākumus varētu īstenot līdz 2020.gada beigām, jo atbalsts pienākas par 2020.gadā īstenotajiem pasākumiem. Nosakot termiņu (10.janvāri) samaksu apliecinošu dokumentu iesniegšanai un gala norēķinam par attiecīgajiem ciltsdarba pasākumiem, šajos atbalsta pasākumos neveidosies līdzekļu pārpalikums kārtējā gadā, jo atbalsta pretendents iesniegumā norādīs pilnu 2020.gadam nepieciešamā atbalsta summu (visas 2020.gadā plānotās izdevumu pozīcijas), bet noteikumu projekta 2.punktā un citos attiecīgajos noteikumu Nr.1524 punktos norādītā summa ir 90 procenti no kopējās 2020.gadam nepieciešamās attiecīgā ciltsdarba pasākuma summas. Tādējādi Lauku atbalsta dienests pretendentam izmaksās visu 2020.gadā paredzēto atbalsta summu.Noteikumu projektā precizēti atbalsta noteikumi attiecībā uz cūkkopības nozari. Noteikumu Nr.1524 43.2.apakšpunktā noteiktais atbalsts par jauncūku un jaunkuili aizstāts ar atbalstu par dzīvnieku atbilstoši lauksaimnieku pašreizējām vajadzībām. Attiecīgi precizēts arī noteikumu Nr.1524 48.3.2.apakšpunkts un 15.pielikums.Noteikumu Nr.1524 45. un 46. punktā palielinātas naudas summas, ko organizācijai piešķir par novērtētu krustojuma cūku ģenētiskās kvalitātes un produktivitātes noteikšanas testā iegūto datu apstrādi un uzglabāšanu, – attiecīgi no 0,95 līdz 1,00 *euro* un no 0,07 līdz 0,15 *euro*. Naudas summa no 0,47 līdz 0,50 *euro* palielināta arī noteikumu Nr.1524 53.punktā – par ciltsgrāmatā uzņemamu vai novērtētu dzīvnieku. Finansējums palielināts, lai organizācija spētu efektīvi veikt minētos uzdevumus.Attiecībā uz ciltsdarba pasākumiem aitkopības nozarē ir precizēts, kuros ganāmpulkos ir jāīsteno aitu ciltsdarba pasākumi. Tā kā šķirnes aitu audzēšanas programmās netiek paredzēta šķirnes saimniecību atzīšana, no noteikumiem Nr.1524 svītrota norma, ka atbalstu aitkopības nozarē var saņemt par ciltsdarba pasākumiem šķirnes saimniecībās. Noteikumu Nr.1524 70.1. apakšpunkts ir grozīts, nosakot, ka vaislai ataudzējamām aitām un teķiem ir jābūt ganāmpulkā, par kuru ar organizāciju ir noslēgta vienošanos par attiecīgās audzēšanas programmas īstenošanu (jeb snieguma pārbaudes ganāmpulkā). Savukārt sertificēta augstvērtīga šķirnes vaislas teķa ģenētiskās kvalitātes noteikšanu pēc pēcnācēju kvalitātes veic vai nu snieguma pārbaudes ganāmpulkā, vai pārraudzības ganāmpulkā ar nosacījumu, ka ganāmpulkā ir jābūt vienas šķirnes dzīvniekiem, jo citādi vaislas teķa pārbaudes rezultātus nevar izmantot ciltsdarbā.Precizēti datumi, līdz kuriem aitkopības nozares organizācijai jāiesniedz iesniegums un samaksu apliecinoši dokumenti Lauksaimniecības datu centrā. Noteikumu Nr.1524 73.1.apakšpunktā 1.jūlijs aizstāts ar 1.martu, kā arī 73.3. un 73.4. apakšpunktā 1.augusts aizstāts ar nākamā gada 1.janvāri. Minētie grozījumi izdarīti tādēļ, ka aitkopības nozarē pārraudzības un snieguma pārbaudes gads turpmāk būs no 1.janvāra līdz 31. decembrim (iepriekš tas bija no 1.jūlija līdz 31.jūnijam). Atbilstoši šiem grozījumiem precizēts arī datums, kurā Lauksaimniecības datu centrs iesniedz informāciju Lauku atbalsta dienestā, – noteikumu Nr.1524 72.punktā 20.jūlijs aizstāts ar 20.novembri.Arī šķirnes kazu audzēšanas programmas neparedz šķirnes saimniecību atzīšanu, tāpēc no noteikumiem Nr.1524 svītrots 78.3.apakšpunkts par atbalstu vaislai ataudzējamām piena šķirņu kazām šķirnes saimniecībās, kā arī attiecīgi precizēti punkti, kuros minēts 78.3.apakšpunkts. Tāpat svītrots 31.pielikums. Finansējumu, kas atbrīvosies, no atbalsta izslēdzot vaislai ataudzējamās kazas, organizācija pēc vajadzības plāno izmantot citu noteikumos Nr.1524 minēto kazkopības pasākumu īstenošanai – kazeīna genotipa noteikšanai, skrepi genotipa noteikšanai, artrīta-encefalīta seroloģijas testiem, DNS analīzēm un dzīvnieku uzņemšanai ciltsgrāmatā.Noteikumu projektā precizēts, ka, īstenojot dzīvnieku darbspēju un ģenētiskās kvalitātes popularizēšanas pasākumus un plānojot izmaksas, organizācija izvēlas atbilstošākos zemākās cenas piedāvājumus (noteikumu Nr.1524 96.3 punkts).Precizēts noteikumu Nr.1524 122.punkts, aizstājot atbalstu par vienu veterinārās ekspertīzes stundu ar atbalstu par vienu nokautu dzīvnieku. Šādā veidā iespējams precīzāk aprēķināt sniegto veterināro ekspertīžu pakalpojumu apjomu, tāpēc atbalsts ir saprotamāks un mērķtiecīgāks. Atbilstoši precizēts noteikumu Nr.1524 124.3.apakšpunkts. Noteikumu projektā precizētas normas saistībā ar *de minimis* atbalsta uzskaites veidlapām (noteikumu Nr. 1524 118.3. apakšpunkts, 127.punkts, 205.punkts un 223.punkts, kā arī 42., 43., 55. un 56.pielikums). Noteikumos Nr. 1524 pašlaik noteikts, ka atbalsta pretendents *de minimis* atbalsta uzskaites veidlapas iesniedz attiecīgajā valsts atbalstu administrējošajā iestādē. Precizēts, ka atbalsta pretendents minētās veidlapas sagatavo un apstiprina saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem (*de minimis* atbalsta uzskaites veidlapas sagatavo un apstiprina Valsts ieņēmumu dienesta Elektroniskās deklarēšanas sistēmā) un iesniegumā atbalstu administrējošajai iestādei norāda *de minimis* uzskaites veidlapas identifikācijas numuru *de minimis* atbalsta uzskaites sistēmā. Tādējādi atbalsta pretendentam nav jāiesniedz veidlapa atbalstu administrējošajā iestādē.  Noteikumu projektā precizēts Latvijas siltasiņu zirgu šķirnes nosaukums (129.25. apakšpunkts un 43.1 pielikums).  Noteikumu Nr.1524 136.1. apakšpunktā precizēts, ka kopsavilkumu iesniedz par pasākuma, nevis par līguma izpildi, jo līgums vairs netiek slēgts.  Svītroti noteikumu Nr.1524 142.1. un 162.1.5. apakšpunkts, jo nav nepieciešama Lauku atbalsta dienesta kontrole trīs vai piecus gadus pēc atbalsta sniegšanas. Noteikumu Nr.1524 8.3. apakšpunktā jau ir noteikta Lauku atbalsta dienesta veicamo kontroļu intensitāte – vismaz viens procents no atbalsta saņēmējiem katrā pasākumā. Attiecībā uz kultūraugu genofonda saglabāšanu un šķirnes identitātes pārbaudi precizēts noteikumu Nr.1524 140.punkts –atsauces uz 45.pielikuma punktiem, kā arī darbības, kas jāveic lauksaimniecības kultūraugu šķirņu novērtēšanā. Noteikumi Nr.1524 papildināti ar 144.1 punktu, nosakot, ka pretendentam Zemkopība ministrijā jāiesniedz sējumu plāns, kā arī noteikts datums, līdz kuram tas ir jāizdara: vasarāju sugām – 15. jūnijs, ziemāju sugām – 15.oktobris. Noteikumu projektā jaunā redakcijā izteikti kritēriji un atbalsta piešķiršanas kārtība lauku un lauksaimnieku biedrību un nodibinājumu savstarpējās sadarbības veicināšanai un dalībai starptautiskajās organizācijās. Atbalsts ļaus paaugstināt nevalstisko organizāciju darbības kvalitāti un stiprināt to kapacitāti, lai nevalstiskās organizācijas vairāk iesaistītos lēmumu pieņemšanā un tiktu nodrošināta informācijas aprite starp valsts pārvaldes iestādēm, Eiropas Savienības institūcijām un lauksaimniekiem, kā arī pārtikas pārstrādes nozares pārstāvjiem. Atbalsta kritēriju un piešķiršanas kārtības izstrādē ir ņemts vērā Valsts kontroles revīzijā Nr.2.4.1.-14/2018 “Vai lauksaimniecības, meža un zivsaimniecības nozares nevalstiskajām organizācijām piešķirtie budžeta līdzekļi ir izmantoti lietderīgi?” sniegtais ieteikums Zemkopības ministrijai pārvērtēt lauksaimniecības nozares nevalstisko organizāciju finansēšanas kārtību, lai nodrošinātu mērķtiecīgu, vienlīdzīgu un atklātu finansējuma piešķiršanu un izlietojumu.  Līdz šim noteikumos Nr.1524 bija noteikts, ka uz šo atbalsta veidu var pretendēt tikai Lauksaimnieku nevalstisko organizāciju konsultatīvās padomes dalīborganizācijas. Noteikumu projektā šī norma vairs netiek iekļauta, tāpēc uz finansējumu var pretendēt nevalstiskās organizācijas, kas izpilda noteikumu projektā iekļautās prasības attiecībā uz nevalstiskās organizācijas darbības ilgumu (nevalstiskajai organizācijai jābūt reģistrētai vismaz piecus gadus), pārstāvētajām jomām (nevalstiskajai organizācijai ir jāpārstāv vismaz četras lauksaimniecības nozares jomas, piemēram, graudkopība, dārzeņkopība, augļkopība, piena lopkopība, cūkkopība, aitkopība u.c.) un biedru skaitu (minimālais biedru skaits, lai nevalstiskā organizācija būtu tiesīga saņemt atbalstu, ir 40 biedru, kas ir juridiskas personas, vai 100 biedru, kas ir fiziskas personas). Tāpat, lemjot par atbalsta piešķiršanu, Lauku atbalsta dienests vērtēs nevalstiskās organizācijas no biedriem iekasētās biedrunaudas apmēru, sabiedriskos pasākumus pēdējos trijos gados, pēdējos trijos gados īstenotos projektus, kā arī nevalstiskās organizācijas sagatavotos priekšlikumus un atzinumus par normatīvajiem aktiem un politikas plānošanas dokumentiem.  Lai nevalstiskā organizācija varētu saņemt finansējumu, tai Lauku atbalsta dienestā būs jāiesniedz projekts, kurā paredzēti šādi uzdevumi:  1) nacionālā līmenī informēt lauksaimniekus un lauku iedzīvotājus par iespējām valsts un Eiropas savienības lauku un lauksaimniecības atbalsta politikas veidošanā, kā arī iesaistīt lauksaimniekus un lauku iedzīvotājus minētās politikas veidošanā;  2) apzināt, izpētīt un izplatīt lauksaimnieku un lauku iedzīvotāju viedokli par lauksaimnieku un lauku iedzīvotāju vajadzībām;  3) piedalīties Zemkopības ministrijas darba grupās un komitejās;  4) sagatavot priekšlikumus un sniegt atzinumus par politikas plānošanas dokumentiem un normatīvajiem aktiem lauksaimniecības nozarē.  Nevalstiskā organizācija papildus iesniedz informāciju par tās darbības ilgumu, pārstāvētajām jomām, biedru skaitu un sarakstu (biedru sarakstu nevalstiskā organizācija iesniedz tāda dokumenta veidā, kāds ir ērtāks attiecīgai nevalstiskajai organizācijai) un no biedriem iekasētās biedrunaudas apmēru. sabiedriskajiem pasākumiem pēdējos trijos gados. pēdējos trijos gados īstenotajiem projektiem. informāciju par sagatavotajiem priekšlikumiem un atzinumiem par normatīvajiem aktiem un politikas plānošanas dokumentiem.  Noteikumu projekts paredz, ka Lauku atbalsta dienests nevalstisko organizāciju un tās projektu vērtē pēc projektu atbilstības vērtēšanas kritērijiem un kvalitātes vērtēšanas kritērijiem (52.1 pielikums). Lai saņemtu atbalstu, nevalstiskajai organizācijai ir jāatbilst visiem atbilstības vērtēšanas kritērijiem, kā arī kvalitātes vērtēšanas kritēriju kopvērtējumā ir jāsaņem vismaz 25 punkti. Ja nevalstiskā organizācija saņēmusi tikai 25 punktus, atbalsta apmērs ir līdz 10 000 *euro* (52.2 pielikums). Ja nevalstiskā organizācija kvalitātes vērtēšanas kritērijos saņēmusi no 26 līdz 33 punktiem, tā var saņemt 15 000 *euro* atbalstu. Maksimālo atbalsta summu 25 000 *euro* nevalstiskajai organizācijai piešķir, ja saņemto punktu skaits ir vismaz 34.  Ja pieprasītais finansējums pārsniedz pieejamo kopējo finansējumu šajā atbalsta pasākumā, Lauku atbalsta dienests proporcionāli samazina atbalsta summu katrai nevalstiskajai organizācijai.  Ir svarīgi, lai Latvijā būtu arī tādas lauksaimnieku nevalstiskās organizācijas, kas apvieno citas dažādu nozaru organizācijas, nodrošinot plašu lauksaimnieku sadarbību ar Zemkopības ministriju un lauksaimnieku interešu pārstāvēšanu Eiropas Savienības institūcijās, tādēļ vienai nevalstiskajai organizācijai noteikumu projektā, tāpat kā noteikumos Nr.1524, paredzēta lielāka atbalsta summa – 228 400 *euro*. No šīs summas 51 065 *euro* paredzēti dalībai *COPA COCEGA* un citās starptautiskās organizācijās, kā arī 40 000 *euro* paredzēti nevalstiskās organizācijas sastāvā esošām lauksaimniecības nozares organizācijām un reģionālajām lauksaimnieku apvienībām.  Tāpat ir būtiski, ka ar Zemkopības ministriju sadarbojas nevalstiskā organizācija, kas apvieno pārstrādes nozares biedrības vai nodibinājumus un mazos un vidējos ražošanas uzņēmumus pārtikas pārstrādes jomā. Šādai organizācijai noteikumu projektā, tāpat kā noteikumos Nr.1524, paredzēti 40 000 *euro* par papildu funkciju izpildi. Lai gan abas minētās organizācijas netiek vērtētas pēc 52.1 pielikumā noteiktajiem projektu atbilstības vērtēšanas kritērijiem un kvalitātes vērtēšanas kritērijiem, šīm organizācijām tāpat ir jāatbilst noteikumu projektā noteiktiem kritērijiem. Noteikumu projekts paredz, ka arī šīs divas organizācijas iesniedz Lauku atbalsta dienestā projektu, kurā paredzēti noteikti uzdevumi, taču pirms iesniegšanas projekts un projekta izdevumu tāme ir jāsaskaņo ar Zemkopības ministriju.  Noteikumu projektā paredzēts, ka visas nevalstiskās organizācijas iesniegumus iesniedz pēc vienotas iesniegumu formas (52.pielikums, kas noteikumu projektā izteikts jaunā redakcijā). Tāpat noteikumu projektā noteikts, ka nevalstiskās organizācijas Lauksaimniecības datu centrā iesniedz starppārskatu un gala pārskatu (noteikumi Nr.1524 attiecīgi papildināti ar 52.3 un 52.4 pielikumu). Noteikumu Nr.1524 191. un 197.punktā ir svītrots izstādes norises gadskaitlis pasākumā, kurā paredzēts atbalsts tirgus veicināšanai. Gadskaitli nav lietderīgi iekļaut noteikumos, jo katru gadu ir jāizdara grozījumi, lai to precizētu.Noteikumu projektā precizēta valsts atbalsta piešķiršanas diena līdzfinansējumam dalībai kopstendā. Pašlaik noteikumos Nr.1524 noteikts, ka atbalsta piešķiršanas diena ir diena, kad komisija apstiprina iesniegumu, bet tas nav pareizi, jo atbalstu piešķir tikai tajā dienā, kad pretendents pēc dalības kopstendā ir komisijai iesniedzis pārskatu un komisija ir šo pārskatu izvērtējusi, tādēļ attiecīgi precizēti noteikumu Nr.1524 207.punkts, 212.1.apakšpunkts, kā arī 215.punkts.No noteikumiem Nr.1524 svītrota norma (210.2.apakšpunkts), ka atbalsta pretendents Agroresursu un ekonomikas institūtā iesniedz Valsts ieņēmumu dienesta izziņu par nodokļu samaksu, jo informāciju par nodokļu nomaksu institūts var iegūt Valsts ieņēmumu dienesta administrēto nodokļu (nodevu) parādnieku datubāzē, kurā informācija tiek aktualizēta katra mēneša septītajā un divdesmit sestajā datumā.Precizētas prasības attiecībā uz valsts atbalstu dalībai pārtikas kvalitātes shēmās. No noteikumu Nr.1524. 217.2.apakšpunkta svītrota atsauce uz 222.punktu, jo attiecīgie atbalsta pretendenti var saņemt finansējumu vairākos atbalsta veidos. No noteikumu Nr.1524. 217.3.apakšpunkta svītrota atsauce uz 222.2.apakšpunktu, jo 222.2.apakšpunktā minētais pretendents nav primāro produktu ražotājs un tādējādi atbalstu var saņemt tikai kā *de minimis* atbalstu. Atbilstoši precizēti noteikumu Nr.1524. 218.punkts un 223.2.apakšpunkts. Noteikumu Nr.1524 223.punktā termiņš dokumentu iesniegšanai un sagatavošanai noteikts par mēnesi agrāk.Lai būtu nepārprotami skaidrs, ka noteikumu Nr.1524. 222.1 punktā noteiktais atbalsts attiecas tikai uz pārstrādes produktiem, precizēts arī minētais punkts.Minētie grozījumi noteikumos Nr.1524 ļaus plānveidā izmantot valsts atbalstam piešķirtos finanšu līdzekļus 2020.gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Lauku atbalsta dienests un Lauksaimniecības datu centrs |
| 4. | Cita informācija | Ja atbalsta pretendents uz atbalstu pretendē pirmo reizi, tam jāreģistrējas Lauku atbalsta dienesta klientu reģistrā saskaņā ar Ministru kabineta 2014.gada 30.septembra noteikumiem Nr.599 „Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā”. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, – aptuveni 4500 valsts atbalsta saņēmēju, aptuveni 15 šķirnes lauksaimniecības dzīvnieku audzētāju biedrības un krustojuma cūku audzētāju organizācijas.  Zinātniskās institūcijas (Latvijas Lauksaimniecības universitāte, Agroresursu un ekonomikas institūts, Dārzkopības institūts, Nacionālais Botāniskais dārzs Latvijas Valsts mežzinātnes institūts „Silava”).  Lauksaimnieku nevalstiskās organizācijas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2020.gads | | Turpmākie trīs gadi (*euro*) | | | | | |
| 2021 | | 2022 | | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam | |
| 1 | 2 | 3 | 4 | 5 | 6 | 7 | 8 | |
| 1. Budžeta ieņēmumi | 8 720 490 | 0 | 8 720 490 | 0 | 8 720 490 | 0 | 0 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 720 490 | 0 | 8 720 490 | 0 | 8 720 490 | 0 | 0 | |
| 1.2. valsts speciālais budžets | 0 | 0 | 0 | 0 | 0 | 0 | 0 | |
| 1.3. pašvaldību budžets | 0 | 0 | 0 | 0 | 0 | 0 | 0 | |
| 2. Budžeta izdevumi | 8 720 490 | 0 | 8 720 490 | 0 | 8 720 490 | 0 | 0 | |
| 2.1. valsts pamatbudžets | 8 720 490 | 0 | 8 720 490 | 0 | 8 720 490 | 0 | 0 | |
| 2.2. valsts speciālais budžets | 0 | 0 | 0 | 0 | 0 | 0 | 0 | |
| 2.3. pašvaldību budžets | 0 | 0 | 0 | 0 | 0 | 0 | 0 | |
| 3. Finansiālā ietekme | 0 | 0 | 0 | 0 | 0 | 0 | 0 | |
| 3.1. valsts pamatbudžets | 0 | 0 | 0 | 0 | 0 | 0 | 0 | |
| 3.2. speciālais budžets | 0 | 0 | 0 | 0 | 0 | 0 | 0 | |
| 3.3. pašvaldību budžets | 0 | 0 | 0 | 0 | 0 | 0 | 0 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 | |
| 5. Precizēta finansiālā ietekme | X | 0 |  | 0 |  | 0 | 0 | |
| 5.1. valsts pamatbudžets | 0 | 0 | 0 | 0 | |
| 5.2. speciālais budžets | 0 | 0 | 0 | 0 | |
| 5.3. pašvaldību budžets | 0 | 0 | 0 | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2020.gadam Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam subsīdiju veidā paredzētais finansējums ir 36 794 561 *euro*,no kuriem noteikumu Nr.1524 finansēšanai novirzīti 8 720 490 *euro* bet pārējais finansējums paredzēts valsts atbalstam vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai (16 000 000 *euro*), investīciju veicināšanai – daļējai kredītprocentu dzēšanai primāro lauksaimniecības produktu ražotājiem, atbilstīgām kooperatīvajām sabiedrībām, kā arī lauksaimniecības, zvejniecības un zvejas produktu pārstrādes un apstrādes komersantiem (5 074 071 *euro*), lauksaimniecībā izmantojamiem zinātnes pētījumiem un lauksaimniecības zinātnisko institūciju materiāli tehniskās bāzes pilnveidošanai (3 000 000 *euro*), ienākumu atbalstam mazajiem ražojošajiem lauksaimniekiem (4 000 000 *euro*).  Saskaņā ar likumu “Par vidēja termiņa budžeta ietvaru 2020., 2021. un 2022. gadam” Zemkopības ministrijas budžeta apakšprogrammā 21.01.00 “Valsts atbalsts lauksaimniecības un lauku attīstībai” 2021. un 2022. gadam ir ieplānots finansējums 8 720 490 apmērā. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | | |
| 8. Cita informācija | Noteikumu projekta īstenošana neietekmē valsts budžetu, jo nosaka kārtību, kādā tiek piešķirts Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam apstiprinātais finansējums, kas 2020.gadā ir paredzēts 8 720 490 *euro* apmērā. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (Eiropas Savienības Oficiālais Vēstnesis, 2004.gada 30.aprīlis, Nr. L 140) (turpmāk – regula Nr. 794/2004);  Komisijas 2013. gada 18. decembra Regula (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – regula Nr. 1407/2013);  Komisijas 2013. gada 18. decembra Regula (EK) Nr. [1408/2013](http://eur-lex.europa.eu/eli/reg/2013/1408/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – regula Nr. 1408/2013);  Komisijas 2014. gada 25. jūnija Regulai (EK) Nr. [702/2014](http://eur-lex.europa.eu/eli/reg/2014/702/oj/?locale=LV), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu Eiropas Savienības Oficiālais Vēstnesis, 2014.gada 1.jūlijs, Nr. L 193) (turpmāk – regula Nr. 702/2014). | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| 1.tabula  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Regula Nr. 794/2004  Regula Nr. 1407/2013  Regula Nr. 1408/2013  Regula Nr. 702/2014 | | | |
|  | | | | | |
| A | | | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 702/2014 1. panta 5.punkts | | | Noteikumu projekta 2.punkts | Regulas Nr. 702/2004 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 702/2014 6. panta 2.punkts | | | Noteikumu projekta 4.punkts | Regulas Nr. 702/2004 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 1407/2013 3.panta 2.punkts | | | Noteikumu projekta 3. punkts | Regulas Nr. 1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.1408/2013 6.panta 4.punkts | | | Noteikumu projekta 5.punkts | Regulas Nr.1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.1407/2013 6.panta 4.punkts | | | Noteikumu projekta 6.punkts | Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.1408/2013 6.panta 4.punkts | | | Noteikumu projekta 6.punkts | Regulas Nr.1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 702/2014 24. pants | | | Noteikumu projekta 57.punkts | Regulas Nr. 702/2004 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
|  | | |  |  |  |
| Regulas Nr. 702/2014 20. pants | | | Noteikumu projekta 67.punkts | Regulas Nr. 702/2004 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 702/2014 I pielikums | | | Noteikumu projekta 57. un 67.punkts | Regulas Nr. 702/2004 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 1407/2013 3.panta 2.punkts | | | Noteikumu projekta 68. punkts | Regulas Nr. 1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Projekts šo jomu neskar. | | |
| Cita informācija | | | Nav. | | |

|  |
| --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu 13.12.2019. ievietota tīmekļvietnē www.zm.gov.lv. Noteikumu projekts 13.12.2019. nosūtīts elektroniskai saskaņošanai biedrībām „Lauksaimnieku organizāciju sadarbības padome”, „Zemnieku saeima”, „Latvijas Lauksaimniecības kooperatīvu asociācija”, „Lauksaimniecības statūtsabiedrību asociācija”, „Latvijas Bioloģiskās lauksaimniecības asociācija”, „Latvijas Jauno zemnieku klubs”, „Latvijas Zemnieku federācija” un „Lauksaimnieku apvienība”, šķirnes lauksaimniecības dzīvnieku audzētāju biedrībām un krustojuma cūku audzētāju organizācijām, Agroresursu un ekonomikas institūtam un Latvijas Pārtikas uzņēmumu federācijai. |
| 2. | Sabiedrības līdzdalība projekta izstrādē | Saņemti komentāri no Latvijas biškopības biedrības par nepieciešamību palielināt finansējumu biškopības nozares attīstībai. |
| 3. | Sabiedrības līdzdalības rezultāti | Tā kā no budžeta piešķirtajiem līdzekļiem nav iespējams palielināt finansējumu biškopības nozares attīstībai, kā arī nozarei paredzēts finansējums Latvijas biškopības programmā 2020.–2022.gadam (2020.gadā 415 000 *euro* apmērā), biškopības nozares attīstībai finansējums nav palielināts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

Zemkopības ministrs K. Gerhards

Ozoliņa 67027301

Ligija.Ozolina@zm.gov.lv